Süreyya Ayhan

Süreyya Ayhan Kop (født 6. september 1978 i Korgun i Tyrkia) er en tidligere mellomdistanseløper fra Tyrkia som vant sølvmedalje på 1500 meter under VM 2003. I tillegg ble hun europamester på 1500 meter under EM 2002 i München. Tidligere var hun også europeisk rekordholder på distansen, med tiden 3:55:33. 

 Bakgrunn 

Faren hennes en tidligere friidrettsutøver, var både en rollemodell og viktig støttespiller da Süreyya startet med friidrett på junior high school. I 1992 ved treningssenteret for friidrett i Çankırı, ble hun oppdaget av sin fremtidige trener Yücel Kop. Hun utdannet seg ved universitetet Kahramanmaraş Sütçü İmam i sport og kroppsøving. Ayhan løp for sportsklubben MTA, Ankara og Fenerbahçe, Istanbul.

 Rekorder 

Hun innehar de tyrkiske rekordene på 800 meter  (2:00:64) og 1500 meter (3:55:33). Under Sommer-OL 2000 i Sydney, Australia, ble hun den første tyrkiske kvinne til å nå en olympisk finale, da hun kom til finalen på 1500 meter. Hun var Europas beste kvinnelige utøver på 1500 meter både i 2002 og 2003.

Bestenoteringer: 	
ØvelseTidPlasseringDato800 meter2:00:6Istanbul, Tyrkia20. august 20001500 meter3.55.33Brussel, Belgia5. september 2003
Verdensrekorder:
ØvelseTidPlasseringDatoUtøver800 meter1:53:28München, Tyskland26. juli, 1983Jarmila Kratochvílová1500 meter3:50:46Beijing, China11. september, 1993Qu Yunxia

 Utvikling 
DistanseSesongTidPlasseringDato800 meter20002:00:64Istanbul, Tyrkey20. august 20001500 meter20033:55:33Brussel, Belgia5. september 20031500 meter20023:57:75Brussel, Belgia30. august 20021500 meter20014:06.91Beijing, China29. august 20011500 meter20004:03:02Brussel, Belgia25. august 20001500 meter19994:14:80İzmir, Tyrkia12. mai 1999

 Karrierens høydepunkter  
Før EM 2002 i München, var Ayhan ukjent utenfor Tyrkia. I 2002 tok hun Tyrkia's første gullmedalje i EM noensinne, ved å slå Gabriela Szabo på 1500 meter med to hundredels sekund, med tiden 3:58:79, i et løp hun ledet hele veien. Dette året ble hun kåret til Europa's beste kvinnelige friidrettsutøver.

 Affære 
Ayhan fikk mye kritikk for sin affære med treneren Yucel Kop, en gift mann. Temaet ble tatt opp av Tyrkias styresmakter, som la press på at de skulle inngå ekteskap, noe de også gjorde. Dette reddet trolig karrieren til dem begge. Denne saken gjorde at tyrkiske kvinnesaksaktivister kom på banen, en av dem forfatter Vivet Kanetti, som utgav boken Løp Süreyya Løp.

 Doping 
Foran OL 2004 i Athen var hun et av det største tyrkiske håpene, men på grunn av brudd på prosedyrene under en dopingtest like før mesterskapet, fikk hun ikke delta og ble utestengt i to år."Turkish runner Ayhan hit by doping ban", ABC Sports, 2. februar 2005 I november 2007 ble hun utestengt på livstid etter en positiv dopingtest på anabole steroider.nrksport.no: «Europamester utestengt på livstid»

 Referanser 

 Eksterne lenker 


Kategori:Tyrkiske mellomdistanseløpere
Kategori:Friidrettsutøvere under Sommer-OL 2000
Kategori:Deltakere for Tyrkia under Sommer-OL 2000
Kategori:Dopingsaker i friidrett
Kategori:Personer fra Cankiri
Kategori:Deltakere for Tyrkia under EM i friidrett 2002
Kategori:Medaljevinnere under Sommeruniversiaden 2001